CELEX: 32018R0122
Language: lv
Date: 2017-10-20 00:00:00
Title: Komisijas Deleģētā regula (ES) 2018/122 (2017. gada 20. oktobris), ar ko groza I, II, VI, VIII un IX pielikumu Eiropas Parlamenta un Padomes Regulā (ES) Nr. 1007/2011 par tekstilšķiedru nosaukumiem un par tekstilizstrādājumu šķiedru sastāva etiķetēšanu un marķēšanu (Dokuments attiecas uz EEZ. )

26.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 22/3
            
         KOMISIJAS DELEĢĒTĀ REGULA (ES) 2018/122
   (2017. gada 20. oktobris),
   ar ko groza I, II, VI, VIII un IX pielikumu Eiropas Parlamenta un Padomes Regulā (ES) Nr. 1007/2011 par tekstilšķiedru nosaukumiem un par tekstilizstrādājumu šķiedru sastāva etiķetēšanu un marķēšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 27. septembra Regulu (ES) Nr. 1007/2011 par tekstilšķiedru nosaukumiem un par tekstilizstrādājumu šķiedru sastāva etiķetēšanu un marķēšanu saistībā ar tiem, un par Padomes Direktīvas 73/44/EEK un Eiropas Parlamenta un Padomes Direktīvu 96/73/EK un 2008/121/EK atcelšanu (1) un jo īpaši tās 21. pantu,
   tā kā:
   
               (1)
            
            
               Regulā (ES) Nr. 1007/2011 ir noteiktas prasības uz etiķetes norādīt tekstilizstrādājumu šķiedru sastāvu un veikt pārbaudes, kas analizē minēto izstrādājumu atbilstību uz etiķetes dotajiem rādītājiem.
            
         
               (2)
            
            
               Saskaņā ar Regulas (ES) Nr. 1007/2011 6. pantu ražotājs iesniedza Komisijai pieteikumu par “poliakrilāta” kā jauna tekstilšķiedras nosaukuma iekļaušanu sarakstā, kas sniegts minētās regulas I pielikumā. Minētajā pieteikumā bija iekļauta tehniskā dokumentācija, kas atbilda visām minimālajām prasībām, kas precizētas minētās regulas II pielikumā.
            
         
               (3)
            
            
               Izvērtējot pieteikumu par jauno tekstilšķiedras nosaukumu un pēc sabiedriskas apspriešanās tīmekļa vietnē Europa, Komisija, apspriežoties ar dalībvalstu ekspertiem un ieinteresētajām personām, secināja, ka jaunais tekstilšķiedras nosaukums “poliakrilāts” būtu jāiekļauj tekstilšķiedru nosaukumu sarakstā Regulas (ES) Nr. 1007/2011 I pielikumā.
            
         
               (4)
            
            
               Lai ņemtu vērā tehnikas attīstību, būtu jāgroza Regulas (ES) Nr. 1007/2011 II pielikums, jo īpaši attiecībā uz ierosināto jaunā tekstilšķiedras nosaukuma definīciju un ierosināto identifikāciju un kvantitatīvās noteikšanas metodēm.
            
         
               (5)
            
            
               Regulā (ES) Nr. 1007/2011 ir noteikts to tekstilizstrādājumu saraksts, kuriem pietiek ar kopēju marķējumu. Sarakstā iekļauti šujamie, lāpāmie un izšujamie diegi, kurus pārdod mazumtirdzniecībā nelielos daudzumos un kuru neto svars ir viens grams vai mazāk. Tomēr, ņemot vērā tehnikas attīstību, konkrētais tekstilizstrādājums vairs netiek laists pārdošanā mazumtirdzniecībā daudzumos, kuru neto svars ir viens grams vai mazāk. Tāpēc būtu jāatjaunina to tekstilpreču saraksts, kuras atbilst kritērijiem par kopēju marķējumu, kas izklāstīti minētās regulas VI pielikumā.
            
         
               (6)
            
            
               Lai būtu iespējams izmantot tekstilšķiedru maisījumu kvantitatīvās analīzes vienotas metodes, testu metodes, kas izklāstītas Regulas (ES) Nr. 1007/2011 VIII pielikumā, būtu jāgroza, lai iekļautu “poliakrilāta” šķiedras. Turklāt minētās regulas VIII pielikumā būtu jāiekļauj poliestera un dažu citu šķiedru maisījumu kvantitatīvās analīzes jauna testa metode.
            
         
               (7)
            
            
               Turklāt Regulā (ES) Nr. 1007/2011 ir izklāstīti saskaņotie pieļāvumi, kurus izmanto, lai aprēķinātu šķiedru daudzumu, ko satur tekstilizstrādājums. Līdz ar to “poliakrilāta” saskaņotā pieļāvuma vērtība būtu jāiekļauj sarakstā, kas izklāstīts minētās regulas IX pielikumā.
            
         
               (8)
            
            
               Tādējādi Regula (ES) Nr. 1007/2011 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (ES) Nr. 1007/2011 I, II, VI, VIII un IX pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 272, 18.10.2011., 1. lpp.
   
   
      PIELIKUMS
      Regulas (ES) Nr. 1007/2011 I, II, VI, VIII un IX pielikumu groza šādi:
      
                  1)
               
               
                  I pielikumā pievieno šādu 50. rindu:
                  
                              “50
                           
                           
                              poliakrilāts
                           
                           
                              šķiedra, ko veido šķērsšūtas makromolekulas ar vairāk nekā 35 % (masa) akrilāta grupām (skābe, vieglo metālu sāļi vai esteri) un mazāk nekā 10 % (masa) akrilnitrila grupām ķēdē un līdz 15 % (masa) slāpekļa šķērssaitēs”;
                           
                        
            
                  2)
               
               
                  II pielikumā groza šādus punktus:
                  
                              a)
                           
                           
                              pielikuma 2. un 3. punktu aizstāj ar šādiem:
                              
                                          “2)
                                       
                                       
                                          ierosinātā tekstilšķiedras definīcija.
                                          Ierosinātā definīcija apraksta šķiedru sastāvu. Jaunās tekstilšķiedras definīcijā minētajām īpašībām, piemēram, lokanumam, ir jābūt pārbaudāmām, izmantojot standarta testēšanas metodes, kuras tiek dotas tehniskajā dokumentācijā kopā ar analīzes izmēģinājumu rezultātiem;
                                       
                                    
                                          3)
                                       
                                       
                                          tekstilšķiedras identifikācija: ķīmiskā formula, atšķirības no esošajām tekstilšķiedrām, FTIR spektrs līdz ar – attiecīgā gadījumā – detalizētiem datiem, piemēram, kušanas temperatūru, blīvumu, refrakcijas koeficientu, degtspēju;”;
                                       
                                    
                        
                              b)
                           
                           
                              pielikuma 5. punktu aizstāj ar šādu:
                              
                                          “5)
                                       
                                       
                                          ierosinātā identifikācija un kvantitatīvās noteikšanas metodes, tostarp izmēģinājumu dati.
                                          Pieteikuma iesniedzējs novērtē, vai ir iespējams izmantot VIII pielikumā uzskaitītās metodes vai saskaņotos standartus, kas jāiekļauj minētajā pielikumā, lai analizētu visparedzamākos jauno tekstilšķiedru komerciālos maisījumus ar citām tekstilšķiedrām, un ierosina vismaz vienu no minētajām metodēm. Attiecībā uz metodēm vai saskaņotajiem standartiem, ja tekstilšķiedru var uzskatīt par nešķīstošu komponentu, pieteikuma iesniedzējs norāda “d” koeficientus, kas atbilst masas korekcijas koeficientiem, kuri jāpiemēro jaunās tekstilšķiedras aprēķinos (lai ņemtu vērā masas zudumu, kas, kā zināms, notiek analīzes laikā).
                                          Ja šajā regulā uzskaitītās metodes nav piemērotas, pieteikuma iesniedzējs sniedz adekvātu pamatojumu un ierosina vienu vai vairākas jaunas metodes. Ierosinātā jaunā metode vai metodes apraksta piemērošanas jomu (tostarp jauktām šķiedrām), principu (jo īpaši ķīmisko procesu un stadijas), aparatūru un reaģentu vai reaģentus, testa procedūru, aprēķinus un rezultātu izteikšanu (tostarp “d” koeficientu vērtību), un precizitāti (rezultātu ticamības robežas).
                                          Pieteikumā iekļauj visus izmēģinājumu datus, jo īpaši par šķiedras īpašībām, identifikāciju un ierosinātajām kvantitatīvās noteikšanas metodēm. Kopā ar dokumentāciju sniedz datus par metožu precizitāti, stabilitāti un atkārtojamību;”;
                                       
                                    
                        
                              c)
                           
                           
                              pielikuma 7. punktu aizstāj ar šādu:
                              
                                          “7)
                                       
                                       
                                          papildu informācija pieteikuma pamatošanai – par ražošanas procesu un nozīmīgumu patērētājiem.
                                          Tehniskajā dokumentācijā iekļauj vismaz informāciju par ražotāju skaitu, ražošanas iekārtu atrašanās vietu un jaunās šķiedras vai izstrādājumu, kas ražoti no minētās šķiedras, paredzamo pieejamību tirgū;”;
                                       
                                    
                        
                              d)
                           
                           
                              pievieno šādu 8. punktu:
                              
                                          “8)
                                       
                                       
                                          paraugu pieejamība.
                                          Ražotājs vai jebkura cita persona, kas darbojas tā vārdā, iesniedz jaunas, vienveida tekstilšķiedras un attiecīgo tekstilšķiedru maisījumu reprezentatīvus paraugus, kas ir vajadzīgi, lai novērtētu ierosinātās identifikācijas un kvantitatīvās noteikšanas metožu precizitāti, stabilitāti un atkārtojamību. Komisija no ražotāja vai jebkuras citas personas, kas darbojas ražotāja vārdā, var pieprasīt atbilstīgu šķiedru maisījumu papildu paraugus.”;
                                       
                                    
                        
            
                  (3)
               
               
                  VI pielikuma 18. punktu aizstāj ar šādu:
                  
                              “18.
                           
                           
                              Šujamie, lāpāmie un izšujamie diegi, kurus pārdod mazumtirdzniecībā”;
                           
                        
            
                  (4)
               
               
                  VIII pielikuma 2. nodaļu groza šādi:
                  
                              a)
                           
                           
                              IV punkta kopsavilkuma tabulā pievieno šādu rindu par metodi Nr. 17:
                              
                                          “17.
                                       
                                       
                                          Poliesteris
                                       
                                       
                                          Dažas citas šķiedras
                                       
                                       
                                          Trihloretiķskābe un hloroforms”;
                                       
                                    
                        
                              b)
                           
                           
                              metodi Nr. 1 groza šādi:
                              
                                          i)
                                       
                                       
                                          metodes 1.2. punktu aizstāj ar šādu:
                                          
                                                      “2)
                                                   
                                                   
                                                      vilnu (1), dzīvnieku matšķiedrām (2 un 3), zīdu (4), kokvilnu (5), liniem (7), kaņepājiem (8), džutu (9), abaku (10), alfu (11), kokosšķiedru (12), slotzaru šķiedru (13), rāmiju (14), sizalu (15), kupro (21), modālu (22), proteīnu (23), viskozi (25), akrilu (26), poliamīdu vai neilonu (30), poliesteri (35), polipropilēnu (37), elastomultiesteri (45), elastolefīnu (46), melamīnu (47), polipropilēna/poliamīda divkomponentu šķiedrām (49) un poliakrilātu (50).
                                                      Šī metode nekādā gadījumā nav piemērojama acetāta šķiedrām, kam veikta virsmas deacetilēšana.”;
                                                   
                                                
                                    
                                          ii)
                                       
                                       
                                          metodes 5. punktu aizstāj ar šādu:
                                          “5.   REZULTĀTU APRĒĶINĀŠANA UN IZTEIKŠANA
                                          Rezultātus aprēķina, kā aprakstīts vispārīgajos norādījumos. “d” ir 1,00, izņemot melamīnam un poliakrilātam, kuriem “d” vērtība ir 1,01.”;
                                       
                                    
                        
                              c)
                           
                           
                              metodes Nr. 5 1.2. punktu aizstāj ar šādu:
                              
                                          “2)
                                       
                                       
                                          triacetātu (24), polipropilēnu (37), elastolefīnu (46), melamīnu (47), polipropilēna/poliamīda divkomponentu šķiedrām (49) un poliakrilātu (50).”;
                                       
                                    
                        
                              d)
                           
                           
                              metodes Nr. 6 1.2. punktu aizstāj ar šādu:
                              
                                          “2)
                                       
                                       
                                          vilnu (1), dzīvnieku matšķiedrām (2 un 3), zīdu (4), kokvilnu (5), kupro (21), modālu (22), viskozi (25), akrilu (26), poliamīdu vai neilonu (30), poliesteri (35), polipropilēnu (37), stiklšķiedru (44), elastomultiesteri (45), elastolefīnu (46), melamīnu (47), polipropilēna/poliamīda divkomponentu šķiedrām (49) un poliakrilātu (50).
                                          Piezīme
                                          Triacetāta šķiedras, kurām veikta apdare, kas izraisa daļēju hidrolīzi, vairs nav pilnībā šķīstošas reaģentā. Šādos gadījumos metode nav piemērojama.”;
                                       
                                    
                        
                              e)
                           
                           
                              metodi Nr. 8 groza šādi:
                              
                                          i)
                                       
                                       
                                          metodes 1.2. punktu aizstāj ar šādu:
                                          
                                                      “2)
                                                   
                                                   
                                                      vilnu (1), dzīvnieku matšķiedrām (2 un 3), zīdu (4), kokvilnu (5), kupro (21), modālu (22), viskozi (25), poliamīdu vai neilonu (30), poliesteri (35), polipropilēnu (37), elastomultiesteri (45), elastolefīnu (46), melamīnu (47), polipropilēna/poliamīda divkomponentu šķiedrām (49) un poliakrilātu (50).
                                                      Tā ir vienādi piemērojama akriliem un dažiem modificētiem akriliem, kas apstrādāti ar pirms tam metalizētām krāsām, bet ne tādiem, kas krāsoti ar pēchromēšanas krāsām.”;
                                                   
                                                
                                    
                                          ii)
                                       
                                       
                                          metodes 5. punktu aizstāj ar šādu:
                                          “5.   REZULTĀTU APRĒĶINĀŠANA UN IZTEIKŠANA
                                          Rezultātus aprēķina, kā aprakstīts vispārīgajos norādījumos. Koeficienta “d” vērtība ir 1,00, izņemot vilnai, kokvilnai, kupro, modālam, poliesterim, elastomultiesterim, melamīnam un poliakrilātam, kuriem “d” vērtība ir 1,01.”;
                                       
                                    
                        
                              f)
                           
                           
                              metodi Nr. 9 groza šādi:
                              
                                          i)
                                       
                                       
                                          metodes 1.2. punktu aizstāj ar šādu:
                                          
                                                      “2)
                                                   
                                                   
                                                      vilnu (1), dzīvnieku matšķiedrām (2 un 3), zīdu (4), kokvilnu (5), kupro (21), modālu (22), viskozi (25), akrilu (26), poliamīdu vai neilonu (30), poliesteri (35), polipropilēnu (37), stiklšķiedru (44), elastomultiesteri (45), melamīnu (47), polipropilēna/poliamīda divkomponentu šķiedrām (49) un poliakrilātu (50).
                                                      Ja vilnas vai zīda saturs maisījumā pārsniedz 25 %, izmanto metodi Nr. 2.
                                                      Ja poliamīda vai neilona saturs maisījumā pārsniedz 25 %, izmanto metodi Nr. 4.”;
                                                   
                                                
                                    
                                          ii)
                                       
                                       
                                          metodes 5. punktu aizstāj ar šādu:
                                          “5.   REZULTĀTU APRĒĶINĀŠANA UN IZTEIKŠANA
                                          Rezultātus aprēķina, kā aprakstīts vispārīgajos norādījumos. “d” ir 1,00, izņemot melamīnam un poliakrilātam, kuriem “d” vērtība ir 1,01.”;
                                       
                                    
                        
                              g)
                           
                           
                              metodi Nr. 13 groza šādi:
                              
                                          i)
                                       
                                       
                                          metodes 1.2. punktu aizstāj ar šādu:
                                          
                                                      “2)
                                                   
                                                   
                                                      vilnu (1), dzīvnieku matšķiedrām (2 un 3), zīdu (4), kokvilnu (5), acetātu (19), kupro (21), modālu (22), triacetātu (24), viskozi (25), akrilu (26), poliamīdu vai neilonu (30), poliesteri (35), stiklšķiedru (44), elastomultiesteri (45), melamīnu (47) un poliakrilātu (50).”;
                                                   
                                                
                                    
                                          ii)
                                       
                                       
                                          metodes 5. punktu aizstāj ar šādu:
                                          “5.   REZULTĀTU APRĒĶINĀŠANA UN IZTEIKŠANA
                                          Rezultātus aprēķina, kā aprakstīts vispārīgajos norādījumos. “d” ir 1,00, izņemot melamīnam un poliakrilātam, kuriem “d” vērtība ir 1,01.”;
                                       
                                    
                        
                              h)
                           
                           
                              metodi Nr. 15 groza šādi:
                              
                                          i)
                                       
                                       
                                          metodes 1.2. punktu aizstāj ar šādu:
                                          
                                                      “2)
                                                   
                                                   
                                                      vilnu (1), dzīvnieku matšķiedrām (2 un 3), zīdu (4), kokvilnu (5), kupro (21), modālu (22), viskozi (25), akrilu (26), poliamīdu vai neilonu (30), stiklšķiedru (44), melamīnu (47) un poliakrilātu (50).
                                                      Ja sastāvā konstatē modificētus akrilus vai elastānus, veic iepriekšēju testu, lai noskaidrotu, vai šķiedra pilnībā šķīst reaģentā.
                                                      Maisījumus, kuri satur hlora šķiedras, var analizēt, arī izmantojot metodi Nr. 9 vai Nr. 14.”;
                                                   
                                                
                                    
                                          ii)
                                       
                                       
                                          metodes 5. punktu aizstāj ar šādu:
                                          “5.   REZULTĀTU APRĒĶINĀŠANA UN IZTEIKŠANA
                                          Rezultātus aprēķina, kā aprakstīts vispārīgajos norādījumos. “d” ir 1,00, izņemot poliakrilātam, kuram “d” vērtība ir 1,02, zīdam un melamīnam, kuriem “d” vērtība ir 1,01 un akrilam, kuram “d” vērtība ir 0,98.”;
                                       
                                    
                        
                              i)
                           
                           
                              pievieno šādu metodi:
                              “METODE Nr. 17
                              Poliesteris un dažas citas šķiedras
                              (Metode, kurā izmanto trihloretiķskābi un hloroformu)
                              1.   PIEMĒROŠANAS JOMA
                              Šo metodi pēc bezšķiedru vielas atdalīšanas piemēro divkomponentu maisījumiem, ko veido:
                              
                                          1)
                                       
                                       
                                          poliesteris (35)
                                          ar
                                       
                                    
                                          2)
                                       
                                       
                                          poliakrilātu (50).
                                       
                                    2.   VISPĀRĪGA INFORMĀCIJA
                              Princips, aparatūra un reaģents, testa procedūra, aprēķini un rezultātu izteikšana, kas attiecas uz poliestera divkomponentu maisījumiem ar poliakrilātu, ir tie, kas aprakstīti standartā EN ISO 1833-25:2013. “d” vērtība ir 1,01.”;
                           
                        
            
                  (5)
               
               
                  IX pielikumā iekļauj šādu 50. ierakstu:
                  
                              “50.
                           
                           
                              Poliakrilāts
                           
                           
                              30,00”.